Legal Document

Category: 21

Text:
130. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ. 435.2./57/Ε7183 της 6/14 Οκτ.  1980 (ΦΕΚ Β' 1062) Περί εγγραφής μαθητών καταργουμένων Ιδ. Τεχν. -Επ. Σχολών σε αντίστοιχες σχολές του Νόμ. 576/1977. Έχοντας υπόψη: α)Τις διατάξεις του άρθρ. 66 (παρ.2) του Νόμ. 576/1977, (ΦΕΚ 1022 τ.Α') όπως έχει αντικατασταθεί με το άρθρ. 16 (παρ. 2)του Νόμ. 817/1978 (ΦΕΚ 170 τ.Α') κατά τις οποίες οι Δημόσιες και Ιδιωτικές μέσες Τεχνικές και Επαγγελματικές Σχολές έπαυσαν να λειτουργούν με τη λήξη του σχολικού έτους 1979-1980, β)το γεγονός ότι πολλοί μαθητές των Δημοσίων και Ιδιωτικών Τεχνικών και Επαγγελματικών Σχολών παλαιού τύπου έχουν απορριφθεί στις Γ΄ και Β' τάξεις σπουδών και χάνουν την ευκαιρία να συνεχίσουν τις σπουδές τους, γ)τις διατάξεις του Π.Δ. 935/1979 (ΦΕΚ 262 τ.Α') "περί σχολικού έτους, εγγραφών, μετεγγραφών και λοιπών θέματων κλπ., που δεν προβλέπουν περί των μαθητών των καταργουμένων Δημοσίων και Ιδιωτικών Τεχνικών και Επαγγελματικών Σχολών παλαιού τύπου, δ)την Η/2771/80 κοινή απόφαση του Πρωθυπουργού και Υπουργού Εθν. Παιδείας και Θρησκευμάτων, περί μεταβιβάσεως της αρμοδιότητος εις τους Υφυπουργούς, αποφασίζουμε: Σελ. 444,858(ε) Τεύχος Ι-31 Σελ. 134 1.Επιτρέπουμε, κατ' εξαίρεση των κειμένων διατάξεων, για το σχολικό έτος 1980-1981, μαθητές Β' και Γ΄ τάξεως Μέσων Δημοσίων ή Ιδιωτικών Τεχνικών και Επαγγελματικών Σχολών παλαιού τύπου που έχουν απορριφθεί ή μαθητές που έχουν αποδεικτικό προαγωγής της Α' τάξεως των ανωτέρων σχολών, εγγράφονται στο Β' έτος σπουδών Δημοσίων ή Ιδιωτικών Τεχνικών και Επαγγελματικών Σχολών του Νόμ. 576/1977. 2.Μαθητές Γ΄ τάξεως των ανωτέρω Σχολών ημερησίας φοιτήσεως δύναται επίσης να εγγράφονται και στη Δ' τάξη Σχολών Π.Τ. εσπερινής φοιτήσεως εις τμήμα της αυτής ειδικότητος εφ' όσον λειτουργούν. Με την Ε/8170/5 Αυγ.-3 Σεπτ. 1981 (ΦΕΚ Β' 507) Απ. Υπ. Παιδείας ορίζεται ότι οι διατάξεις της άνω Αποφάσεως εφαρμόζονται και τα επόμενα σχολικά έτη. 32.Ε.α.130 Τεχνικές και Επαγγελματικές Σχολές Μέσης Εκπαίδευσης